CELEX: 31996D0091
Language: lt
Date: 822268800000
Title: 1996 m. sausio 22 d. Tarybos sprendimas dėl Konvencijos dėl žvejybos ir gyvųjų išteklių išsaugojimo Baltijos jūroje ir Beltuose VII straipsnio pataisos patvirtinimo

Svarbus teisinis pranešimas

|

31996D0091

Oficialusis leidinys L 021 , 27/01/1996 p. 0069 - 0070

		Tarybos sprendimas1996 m. sausio 22 d.dėl Konvencijos dėl žvejybos ir gyvųjų išteklių išsaugojimo Baltijos jūroje ir Beltuose VII straipsnio pataisos patvirtinimo(96/91/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 43 straipsnį, kiek jis susijęs su 228 straipsnio 3 dalies pirma pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi 1973 m. rugsėjo 13 d. Gdanske pasirašyta Konvencija dėl žvejybos ir gyvųjų išteklių išsaugojimo Baltijos jūroje ir Beltuose, buvo iš dalies pakeista 1982 m. lapkričio 11 d. Varšuvoje pasirašytu Konvenciją pasirašiusiųjų valstybių atstovų konferencijos protokolu;kadangi Bendrija 1984 m. kovo 18 d. prisijungė prie Konvencijos dėl žvejybos ir gyvųjų išteklių išsaugojimo Baltijos jūroje ir Beltuose [3];kadangi Tarptautinės Baltijos jūros žuvininkystės komisijos 20-ojoje sesijoje vyko derybos dėl minėtos Konvencijos VII straipsnio pakeitimo, kad būtų artimiau susieti Susitariančiųjų Šalių finansiniai įnašai ir joms pagal Konvenciją priskirti žuvininkystės ištekliai;kadangi siūloma pataisa įsigalios praėjus 90 dienų po to, kai Vyriausybė depozitarė gaus visų Susitariančiųjų Šalių pranešimus apie tos pataisos pripažinimą;kadangi, atsižvelgiant į Bendrijai pagal Konvenciją atitekusias žvejybos galimybes, Bendrijai naudinga patvirtinti siūlomą pataisą,NUSPRENDĖ:1 straipsnisBendrija patvirtina Konvencijos dėl žvejybos ir gyvųjų išteklių išsaugojimo Baltijos jūroje ir Beltuose VII straipsnio pataisą.Pataisos priedas pateikiamas šio sprendimo priede.2 straipsnisTarybos pirmininkas įgaliojamas paskirti asmenį, įgaliotą pranešti Vyriausybei depozitarei apie Bendrijos patvirtinimą pagal Konvencijos XVI straipsnį.Priimta Briuselyje, 1996 m. sausio 22 d.Tarybos varduPirmininkasW. Lucchetti[1] OL C 252, 1995 9 28, p. 8.[2] 1995 m. gruodžio 15 d. pateikta nuomonė (dar nepaskelbta Oficialiajame leidinyje).[3] OL L 237, 1983 8 26, p. 4.--------------------------------------------------PRIEDASKonvencijos dėl žvejybos ir gyvųjų išteklių išsaugojimo Baltijos jūroje ir Beltuose VII straipsnis iš dalies keičiamas taip:"Susitariančiųjų Šalių indėlis į bendrą biudžeto sumą, įskaitant bet kokius papildomus biudžetus, apskaičiuojamas taip:a) trečdalis biudžeto paskirstomas lygiomis dalimis kiekvienai Susitariančiajai Šaliai;b) du trečdaliai biudžeto paskirstomi proporcingai pagal Susitariančiosioms Šalims priskirtus BLL, laikantis Komisijos finansinių reglamentų."--------------------------------------------------